CELEX: 32020R1095
Language: bg
Date: 2020-07-24 00:00:00
Title: Регламент за изпълнение (ЕС) 2020/1095 на Комисията от 24 юли 2020 година за изменение на Регламент за изпълнение (ЕС) 2015/502 за разрешаване на употребата на препарат от Saccharomyces cerevisiae NCYC R404 като фуражна добавка за млечни крави (текст от значение за ЕИП)

27.7.2020   
               
               
                  BG
               
               
                  Официален вестник на Европейския съюз
               
               
                  L 241/18
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1095 НА КОМИСИЯТА
         от 24 юли 2020 година
         за изменение на Регламент за изпълнение (ЕС) 2015/502 за разрешаване на употребата на препарат от Saccharomyces cerevisiae NCYC R404 като фуражна добавка за млечни крави
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
         като има предвид, че:
         
                     (1)
                  
                  
                     В съответствие с Регламент (ЕО) № 1831/2003 употребата на препарат от Saccharomyces cerevisiae NCYC R404 като фуражна добавка за млечни крави беше разрешена с Регламент за изпълнение (ЕС) 2015/502 на Комисията (2).
                  
               
                     (2)
                  
                  
                     Регламент за изпълнение (ЕС) 2015/502 беше изменен с Регламент за изпълнение (ЕС) 2019/146 на Комисията (3).
                  
               
                     (3)
                  
                  
                     На 8 януари 2020 г. притежателят на разрешението, Micron Bio-systems Ltd, подаде заявление в съответствие с член 13, параграф 3 от Регламент (ЕО) № 1831/2003, с което предлага да бъде изменено наименованието на неговия представител. Заявителят уведомява, че за съответната фуражна добавка в качеството на негов представител в Съюза ще действа FF Chemicals BV. Заявлението бе придружено от съответните данни, подкрепящи искането за промяна.
                  
               
                     (4)
                  
                  
                     Предложената промяна в условията на разрешението е само от административно естество и не налага да се извърши нова оценка на съответната добавка. Европейският орган за безопасност на храните бе уведомен за подаденото заявление.
                  
               
                     (5)
                  
                  
                     За да може FeedVision BV да действа като представител на притежателя на разрешението, е необходимо да бъдат променени условията на съответното разрешение. Следователно наименованието на представителя следва да бъде изменено в заглавието на Регламент за изпълнение (ЕС) 2015/502 и в приложението към посочения регламент.
                  
               
                     (6)
                  
                  
                     Поради това Регламент за изпълнение (ЕС) 2015/502 следва да бъде съответно изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения в Регламент за изпълнение (ЕС) 2015/502
            Регламент за изпълнение (ЕС) 2015/502 се изменя, както следва:
            
                        (1)
                     
                     
                        в заглавието текстът „Micron Bio-System Ltd, представлявано от FeedVision BV“ се заменя с текста „Micron Bio-Systems Ltd, представлявано от FF Chemicals BV“.
                     
                  
                        (2)
                     
                     
                        във втората колона на приложението, озаглавена „Наименование на притежателя на разрешението“, текстът „Micron Bio-System Ltd, представлявано от FeedVision BV“ се заменя с текста „Micron Bio-Systems Ltd, представлявано от FF Chemicals BV“.
                     
                  
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2015/502 на Комисията от 24 март 2015 г. за разрешаване на употребата на препарат от Saccharomyces cerevisiae NCYC R404 като фуражна добавка за млечни крави (притежател на разрешението Micron Bio-System Ltd, представлявано от FeedVision BV) (ОВ L 79, 25.3.2015 г., стр. 57).
         
            (3)  Регламент за изпълнение (ЕС) 2019/146 на Комисията от 30 януари 2019 г. за изменение на Регламент за изпълнение (ЕС) 2015/502 за разрешаване на употребата на препарат от Saccharomyces cerevisiae NCYC R404 като фуражна добавка за млечни крави (ОВ L 27, 31.1.2019 г., стр. 12).